Diessbach ĉe Büren

Diessbach ĉe Büren estis ĝis la 31-a de decembro 2009 komunumo de la distrikto Büren kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 891 loĝantojn je la 31-a de decembro 2010.

 Geografio 
Diessbach ĉe Büren situas 10 kilometrojn okcidentsudokcidente de la urbo Bielo en la Berna Lagolando. Al la komunumo apartenas krom la vilaĝo Diessbach, la setlejoj Angel, Eichi , Hübeli, Schwerzi kaj Wart.Fonto: Reta mapo 1:20000 de Swisstopo

La teritorio de la komunumo etendiĝas sur areo de 6,31 km², de kiuj 32,2% estas kovritaj de arbaro, 59,6% servas por agrikulturo kaj 7,8% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Diessbach ĉe Büren limas en nordo al Dotzigen, en nordnordoriento al Büren ĉe Aro, en oriento al Schnottwil (SO), en nordoriento al Wengi, en sudo al Grossaffoltern, en nordokcidento al Lyss, kaj en okcidento al Büetigen.

 Trafiko 
En nordokcidento tra la komunuma teritorio pasas la kantona ĉefvojo n-ro 22 de Lyss al Soloturno. La setlejo Angel situas ĉe la kantona ĉefvojo. La vilaĝon Diessbach pasas la vojo n-ro 1310 de Büetigen al Schnottwil. Per la buslinio de Lyss al Schnottwil la komunumo estas konektita al la publika transportreto.

 Historio 
La unua dokumenta mencio de Diessbach datiĝas el la jaro 1244 kiel Diespah. Kiel parto de la Senjorujo Strassberg Diessbach ĉe Büren en la jaro 1393 fariĝis havaĵo de la urba ŝtato Berno kaj estis atribuita al ties Voktejo Büren.Fonto: Anne-Marie Dubler:: _Diesbach ĉe Büren en Historia Leksikono de Svislando (2005-04-26)

 Vidu ankaŭ 
 Aliaj signifoj de Diessbach

 Notoj kaj referencoj 


 Eksteraj ligiloj 

 Oficiala retejo de la komunumo Diessbach ĉe Büren